श्रीनगर रेलवे स्टेशन
श्रीनगर रेलवे स्टेशन या नौगाम रेलवे स्टेशन श्रीनगर शहर का एक रेलवे स्टेशन है जो भारत के जम्मू एवं कश्मीर राज्य में स्थित है। यह स्टेशन कश्मीर रेलवे का एक भाग हैं एवं जब एक बार यह पूरा हो जाएगा तब यह शहर सारे भारत के रेल नेटवर्क से जुड़ जाएगा। वर्तमान में यह सेवा बारामूला और बनिहाल के लिए उपलब्ध हैं। रेलवे के यह कार्य जब पूर्ण हो जायेगा तब यह कश्मीर घाटी की यात्रा करने एवं पर्यटन बढ़ाने में मदद करेगा। चिनाब पुल पर चल रहा काम अपने अंतिम चरण में हैं एवं 2017 में इसके पूर्ण होने की उम्मीद है। एक बार जब यह कार्य पूरा हो जाएगा तब श्रीनगर भारत की मुख्य भूमि के साथ 24X7 पूरी तरीके से जुड़ जाएगा। यह स्टेशन श्रीनगर-कारगिल-लेह रेलवे का दूसरा हिस्सा होगा।